Iso-Pukki

Iso-Pukki () on saari Saaristomeren Pukinsalmessa, Turun Ruissalon ja Hirvensalon saarten välissä. Sen pinta-ala on 54 hehtaaria ja suurin pituus 1,1 kilometriä lounais-koillissuunnassa. Sen korkein kohta on noin 20 metriä merenpinnasta. Ison-Pukin koillispuolella on pienempi saari Pikku-Pukki.Avoimien aineistojen tiedostopalvelu), Maanmittauslaitos. Haettu 14.4.2017.  Molemmat saaret kuuluvat Turun aluejaossa Ruissalon kaupunginosaan.

Saarella on monia vanhoja puuhuviloita Ruissalon tapaan. Iso-Pukki ja Pikku-Pukki muodostavatkin Ruissalon kanssa yhden valtakunnallisesti merkittäväksi luokitellun rakennetun kulttuuriympäristön Suomessa. Iso-Pukki on rajattu Natura-alueeksi toteutustapana maankäyttö- ja rakennuslaki.

Historiaa
Vuosien 1830–1836 kirkonkirjojen mukaan saarella oli tuolloin Stora Bockholmen -niminen torppa, jonka aluetta koko saari oli. Myöhemmin saari jaettiin vuokratonteiksi, joille rakennettiin kesähuviloita. Ison-Pukin ja Pikku-Pukin nimien arvellaan tuleen siitä, että saariin on tuotu kesäisin lampaita ja vuohia laiduntamaan.Massinen, Aimo: Mistä Iso- JA Pikku-Pukki ovat saaneet nimensä?  Aimo Massisen kyselypalsta, Turun Sanomat 24.2.2007. Viitattu 14.4.2017.

Vuoden 1917 palstajaossa Iso-Pukki jaettiin 13 palstaan, ja saarella on 1750-luvulta peräisin olevan Hirssaaren torpan lisäksi 12 huvilaa 1800-luvun loppupuoliskolta sekä 1900- ja 1910-luvuilta.Ruissalon hoito- ja käyttösuunnitelma s. 18–20. 

1950- ja 1960-luvulla Isossa-Pukissa toimi kaksi vähävaraisten perheiden kansakouluikäisten lasten kesäsiirtolaa, joita hallinnoi Turun kaupungin lastensuojelulautakunta. Kaupungin kesäsiirtoloita oli lisäksi kolme Särkisalossa ja kaksi Ruissalossa.Junttila, Veli: Tuhannet lapset kesäsiirtoloissa , Turun Sanomat 21.6.2010. Viitattu 14.4.2017.

Lähteet
 Ruissalon hoito- ja käyttösuunnitelma , Turun kaupunki 2005. Viitattu 14.4.2017.
Viitteet

Kirjallisuutta
 Soiri-Snellman Helena. Ruissalon huvilat. Turun Ruissalon, Iso-Pukin ja Pikku-Pukin saarien huviloiden rakennushistoria ja rakennusluettelo. Turun Maakuntamuseo, 1985. .

Luokka:Turun saaret
Luokka:Ruissalo